ועדת הכספים, כנסת 20, פרוטוקול מספר 1214, 2019-01-01 11:48

משה גפני: יש בקשה שאתה הגעת אליה עם הוועד.

משה גפני: ביטול הפטור ממכרז לשלוש משרות מנהלי ועדות בכנסת בהתאם לסעיף 41 לחוק שירות המדינה (מינויים), התשי"ט-1959.

משה גפני: שלחת לי מכתב ואני מבקש שתסביר את העניין ותאמר מה הבקשה שלך.

אלברט סחרוביץ: צהרים טובים.

אלברט סחרוביץ: אדוני יושב ראש הוועדה, אגף משאבי אנוש, לשכת משפטית, ועד העובדים.

אלברט סחרוביץ: אכן במסגרת המשא ומתן שהתקיים עם ועד העובדים בזמנו על ועדת האיתור שהגיע כמובן לוועדה הזאת לאישור, בין היתר עלתה בקשה של הוועד לביטול הנוהג שקיים הרבה מאוד שנים בכנסת.

אלברט סחרוביץ: שלושת המשרות הנ"ל – מנהלי ועדת חוץ וביטחון, כספים וביקורת המדינה – פטורות ממכרז.

אלברט סחרוביץ: כך היה ב-30-20 השנים האחרונות.

אלברט סחרוביץ: הוועד פנה וביקש לבטל את הנוהל הזה ובעצם להשוות את התנאים כמו ביתר המשרות בכנסת שמחייבות מכרז.

אלברט סחרוביץ: להגיד לך את האמת, גם אני וגם היושב ראש סברנו שזה נכון והגיע הזמן לשנות את זה ואין שום סיבה להחריג את שלושת המשרות האלה.

אלברט סחרוביץ: יחד עם זאת אני גם חייב לומר – ואמרתי את זה גם ליושבת ראש ועד העובדים שיושבת אתנו כאן – שאני כן מתייחס בוודאי לשתי הוועדות בכנסת, גם ועדת חוץ וביטחון וגם ועדת הכספים, כוועדות מיוחדות וייחודיות.

אלברט סחרוביץ: יכול להיות שצריך לתת את הדעת על צורת הבחירה בעתיד.

משה גפני: העלו בפני מנהלי הוועדות האם הם ייפגעו כתוצאה מההחלטה הזאת.

אלברט סחרוביץ: לא.

אלברט סחרוביץ: אני אתייחס גם לזה.

אלברט סחרוביץ: אין כאן כל פגיעה מבחינת התנאים.

אלברט סחרוביץ: כל מנהלי הוועדות באשר הם, בלי קשר לצורת בחירתם, בין אם זה במכרז ובין אם זה בלי מכרז, התנאים שלהם שווים.

אלברט סחרוביץ: הם על אותה דרגה, עם אותם תנאים.

אלברט סחרוביץ: כך היה וכך יישאר.

אלברט סחרוביץ: הדבר היחידי שעולה כאן זה שלגבי שתי ועדות, גם כספים וגם חוץ וביטחון, אני שומר לעצמי את הזכות, כמובן בדין ודברים עם חברי ההנהלה, בוודאי עם משאבי אנוש ועם ועד העובדים, בעתיד כן כי אני רואה בהם משהו אחר.

אלברט סחרוביץ: סוג העבודה.

משה גפני: אני לא מדבר על העתיד.

משה גפני: אני מדבר על העבר.

אלברט סחרוביץ: נכון לעכשיו, אין.

אלברט סחרוביץ: האנשים שיחליפו את מנהלי הוועדות, אם וכאשר יחליפו את מנהלי הוועדות - - -

משה גפני: לא.

משה גפני: אני שואל האם יהיה מצב שיש סיכום או אין סיכום אבל האם יתחשבו בעניין הזה בתנאי השכר שלהם.

אלברט סחרוביץ: הבקשה כאן מאוד ברורה.

אלברט סחרוביץ: כמו שאמרתי, לגבי שלושת המשרות הנ"ל, לאורך שנים הנוהג היה שיושב ראש הכנסת ממנה.

אלברט סחרוביץ: הן פטורות ממכרז.

אלברט סחרוביץ: הבקשה שלי כאן היא להחזיר את המצב למצב שהיה לפני אותה החלטה ולהשוות אותם ליתר המשרות בכנסת.

אלברט סחרוביץ: שייבחרו בהליך הרגיל.

אלברט סחרוביץ: כרגע ההליך הרגיל הוא מכרז פנימי, ואם לא נבחר מועמד במכרז פנימי, עוברים למכרז פומבי.

אלברט סחרוביץ: זה ההליך הרגיל שמקובל בשירות הציבורי.

אלברט סחרוביץ: זו הבקשה.

אלברט סחרוביץ: אין לזה שום קשר לגבי תנאי ההעסקה.

משה גפני: יושבת ראש הוועד.

הודיה קין: תודה רבה על קיום הדיון.

משה גפני: אני הבטחתי לך שאני אקיים את הדיון הזה.

משה גפני: האמת היא שלא לקחתי בחשבון שנימצא במצב כזה קשה מבחינה פוליטית, אבל בסדר, הבטחתי וביקשתי לקיים את הדיון.

הודיה קין: תודה רבה.

הודיה קין: ברור לי שזה לא יום פשוט להכניס את זה לסדר היום.

הודיה קין: כמו שאמר מנכ"ל הכנסת, אין לחי הרבה מה להוסיף מעבר לדבריו.

הודיה קין: אנחנו פנינו בבקשה לבטל את הפטור ממכרז מכיוון שמבחינת ועד העובדים צומצמו אפשרויות הקידום לתפקידי הנהלה בכירים בכנסת וחשבנו ששלושת התפקידים האלה, אין שום סיבה שהם יובחנו מתפקידי שאר מנהלי הוועדות בכנסת, משרה מקצועית שיש חשיבות להתפתחות ולקידום הארגוני, לתפיסתנו.

הודיה קין: חשוב לי לציין שאין כאן כל עניין פרסונלי וזה כמובן לא נוגע לבעלי התפקידים שמכהנים עכשיו בתפקיד אלא זה מכאן ואילך, בפעם הבאה, כשהמשרות האלה בבוא היום יתפנו.

הודיה קין: כיום המשרות האלה ממילא מועסקות באותם תנאים של מנהלי הוועדות האחרים שנבחרים במכרז, כך שאין לזה שום השלכה ופגיעה כמובן בבעלי התפקידים הקיימים, לא בטמיר, לא בלטקו ולא בפלורין.

משה גפני: יש עוד מישהו שרוצה להתייחס?

משה גפני: אני מעריך שאנחנו נאשר את הבקשה הזאת פה אחד, לפי מה שאני רואה כאן.

משה גפני: אבל אני מדגיש וחוזר ומדגיש שאני מבקש שההחלטה הזאת לא תפגע כהוא זה בהחלטות שלכם לגבי מנהלי הוועדות, שאם רוצים להוסיף להם תוספת, אם רוצים להעלות דברים, אם רוצים דברים שהיו קיימים עד עכשיו וכל מה שאמרת לי עת דיברת אתי על המכתב הזה, זה רק על הנושא של אופן הבחירה ברגע שהם הולכים.

אלברט סחרוביץ: זו הבקשה שמונחת על השולחן.

משה גפני: לכן אני מבקש שהדבר הזה יישמר.

משה גפני: אני לא רוצה שיקרה שאני פגעתי בהחלטה כזאת.

משה גפני: בסדר.

שגית אפיק: צריך להקריא את ההחלטה.

אייל לב ארי: הודעה בדבר ביטול פטור ממכרז.

אייל לב ארי: מודיעים בזה כי בהתאם לסעיף21 לחוק שירות המדינה (מינויים) התשי"ט-1959, בתוקף סמכותה לפי סעיף 41 לחוק האמור, החליטה ועדת הכספים של הכנסת לבדוק כי הודעתה בדבר פטור ממכרז למשרות מנהל ועדת החוץ והביטחון של הכנסת, מנהל ועדת הכספים של הכנסת, וכן הודעתה בדבר פטור ממכרז למשרת מנהל הועדה לענייני ביקורת המדינה של הכנסת – בטלות.

משה גפני: מי בעד אישור הבקשה?

משה גפני: בעד – פה אחד

משה גפני: הבקשה אושרה.

משה גפני: תודה רבה.

משה גפני: בהצלחה.